text: [{"text_idx": "#000000", "text": "Ho\u0301ast tapi\u00f0 svi\u0301\u00f0ur so sera meint beint nu\u0301, kunnu vit ikki anna\u00f0 ann fegnast um sp\u00e6li\u00f0 hja\u0301 NSI\u0301 i\u0301 dag. Og lat okkum sla\u0301a ta\u00f0 fast beinanvegin \u2013 okkara menn vo\u0301ru kla\u0301rt bestir a\u0301 v\u00f8llinum i\u0301 dag, og eiga teir allir sum ein ro\u0301s fyri si\u0301tt avrik."}, {"text_idx": "#000001", "text": "Undan dystinum var eitt 2-1 tap i\u0301 Havn ikki eitt o\u0301hugsandi u\u0301rslit, havandi i\u0301 huga okkara 10 a\u0301ra oy\u00f0imarkargongd mo\u0301ti HB i\u0301 Gundadali."}, {"text_idx": "#000002", "text": "Men ta\u00f0 er eitt greitt her\u00f0aklapp til okkara dreingir, at teir longu fra\u0301 fyrstu minuttunum av dystinum fingu okkum at tru\u0301gva uppa\u0301, at i\u0301 dag fo\u0301r at bera til \u2013 ikki bara at geva HB skarpan gang, men at fa\u0301a \u00f8ll try\u0301 stigini."}, {"text_idx": "#000004", "text": "Dugi ikki at seta ein fingur a\u0301 sp\u00e6li\u00f0 hja\u0301 n\u00f8krum av teimum. Andra\u0301s var tryggur aftasti skansi. Einar og Jo\u0301nhard for\u00f0a\u00f0u uppsp\u00e6linum gj\u00f8gnum si\u0301\u00f0urnar og hja\u0301lptu v\u00e6l til frammeftir v\u00f8llinum. Jens og Jo\u0301han a\u0301ttu luftru\u0301mi\u00f0. Jann Ingi og Ju\u0301stines vunnu bo\u0301ltarnar a\u0301 mi\u00f0juni. He\u00f0in og Kl\u00e6mint arbeiddu v\u00e6l i\u0301 si\u0301\u00f0unum. Og Christian H\u00f8gni og Jann Martin stri\u0301ddust v\u00e6l har frammi."}, {"text_idx": "#000005", "text": "Longu aftana\u0301 5 minuttir sa\u0301st ty\u0301\u00f0iliga, at NSI\u0301 var komi\u00f0 til Havnar at sp\u00e6la fo\u0301tbo\u0301lt. Christian H\u00f8gni to\u0301ktist grammur og rann eftir hv\u00f8rjum bo\u0301lti. Og Jann Ingi var ey\u00f0sy\u0301ndur a\u0301 mi\u00f0v\u00f8llinum. Si\u0301mun Samuelsen royndi fyrstu l\u00f8tuna at koma framvi\u00f0 Einari, men ta\u00f0 gj\u00f8rdist truplari og truplari hja\u0301 Si\u0301mun, sum dysturin lei\u00f0. HB to\u0301ktist sum heild bert at royna at standa mo\u0301ti try\u0301stinum fra\u0301 NSI\u0301 og so at du\u0301va uppa\u0301 okkurt hissini kontraa\u0301lop."}, {"text_idx": "#000006", "text": "No\u0301gv av okkara sp\u00e6li frameftir fyrstu l\u00f8tuna fo\u0301r fram i\u0301 vinstru si\u0301\u00f0u hja\u0301 He\u00f0ini. Vit h\u00f8vdu meiri sp\u00e6l, fleiri go\u0301\u00f0ar samanhangandi avleveringar, to\u0301 uttan at koma til teir sto\u0301ru m\u00f8guleikarnar. Bo\u0301lturin var fyri ta\u00f0 mesta a\u0301 HB-ha\u0301lvuni."}, {"text_idx": "#000007", "text": "Fyrri ha\u0301lvleikur var sum heild merktur av, at NSI\u0301 sp\u00e6ldi bo\u0301ltin v\u00e6l frameftir uttan at koma til t\u00e6r sto\u0301ru ma\u0301lroyndirnar. Ofta mangla\u00f0i bert neyvleikin i\u0301 seinastu avleveringini. HB hev\u00f0i onkran leysan kjans, men komu hesir mest av tilvild. Seinastu l\u00f8tuna i\u0301 fyrra ha\u0301lvleiki kom HB meira vi\u00f0 i\u0301 sp\u00e6li\u00f0. Ta\u00f0 kava\u00f0i nokkso illa, og kavin leg\u00f0ist a\u0301 v\u00f8llin. Fyrri ha\u0301lvleikur enda\u00f0i 0-0."}, {"text_idx": "#000008", "text": "HB gj\u00f8rdi eina go\u0301\u00f0a roynd at seta seg a\u0301 dystin fyrstu 10 min. av seinna ha\u0301lvleiki. Men si\u0301\u00f0an manna\u00f0u okkara menn seg upp aftur og stri\u0301ddust v\u00e6l a\u0301 \u00f8llum v\u00f8llinum."}, {"text_idx": "#000009", "text": "Eina l\u00f8tu gekk nokkso javnt a\u0301. B\u00e6\u00f0i li\u00f0ini vildu sty\u0301ra sp\u00e6linum, og ta\u00f0 hev\u00f0i vi\u00f0 s\u00e6r, at no\u0301gvar feilavleveringar vo\u0301ru. O\u0301lavur kom a\u0301 v\u00f8llin fyri Jann Inga i\u0301 66 min."}, {"text_idx": "#000010", "text": "NSI\u0301 fekk fleiri ma\u0301lm\u00f8guleikar, sum dysturin lei\u00f0. Og i\u0301 73 min. gav ta\u00f0 u\u0301rslit. Jann Martin skjeyt innfyri u\u0301r h\u00f8gru si\u0301\u00f0u, og vi\u00f0 handara stong flukta\u00f0i Christian H\u00f8gni bo\u0301ltin i\u0301 ma\u0301li\u00f0. Lei\u00f0slan var uppiborin. Nu\u0301 skuldi sigurin bara fa\u0301ast til h\u00f8ldar. Og u\u0301tlitini fyri sigrinum vo\u0301ru go\u0301\u00f0, ti\u0301 restina av vanligu ti\u0301\u00f0ini so\u0301u okkara menn u\u0301t til at hava tamarhald a\u0301 st\u00f8\u00f0uni. Oddmar kom inn fyri Jann Martin i\u0301 84 min."}, {"text_idx": "#000012", "text": "O\u0301lukkuti\u0301\u00f0 eydna\u00f0ist ta\u00f0 teimum at skora ikki minni enn tv\u00e6r fer\u00f0ir i\u0301 yvirti\u0301\u00f0ini. Fyrst fekk Hendrik Rubeksen bo\u0301ltin i\u0301 ma\u0301l. Og si\u0301\u00f0an gav Andrew av Fl\u00f8tum teimum sigurin."}, {"text_idx": "#000013", "text": "Gle\u00f0in um go\u0301\u00f0a sp\u00e6li\u00f0, sum f\u00f8rdi til eitt fi\u0301nt ma\u0301l, og v\u00e6nta\u00f0a sigurin, var bra\u0301ddliga vend til vo\u0301nloysi um eitt tap."}, {"text_idx": "#000014", "text": "Men eftir stendur, at vit i\u0301 dag vo\u0301ru kla\u0301rt besta li\u00f0i\u00f0 i\u0301 Gundadali. Um vit kunnu finna hetta sp\u00e6li\u00f0 fram aftur komandi dystirnar, fara sigrarnir heilt vist at koma. Ta\u00f0 eru ikki no\u0301gv li\u00f0 i\u0301 F\u00f8royum, i\u00f0 kunnu sp\u00e6la betur, enn vit gj\u00f8rdu i\u0301 dag!"}, {"text_idx": "#000015", "text": "Velji\u00f0 dagsins mann \u2013 ho\u0301ast ta\u00f0 i\u0301 dag er trupult at taka ein fram um hinar."}, {"text_idx": "#000016", "text": "Sunnudagin kl 15.00 er so fyrsti dystur i\u0301 hesum kappingara\u0301rinum. NSI\u0301 skal sp\u00e6la a\u0301 u\u0301tv\u00f8lli i\u0301mo\u0301ti TB/FCS/Royn. Vo\u0301nandi ver\u00f0a ta\u00f0 fleiri a\u0301ko\u00f0arar sum fara til Su\u00f0uroy\u00f0ar at stu\u00f0la NSI\u0301 hendan dystin. Vonirnar eru go\u0301\u00f0ar, og menn eru spentir at koma i\u0301 gongd vi\u00f0 kappingara\u0301ri\u00f0. Smyril siglur kl 11.00 u\u0301r To\u0301rshavn sunnudagin, og av Drelnesi kl..."}, {"text_idx": "#000020", "text": "Enduliga er aftur ein heimadystur. Hesufer\u00f0 kemur EB-Streymur a\u0301 vitjan vi\u00f0 L\u00f8kin. Dysturin er sunnudagin kl 15.00. Nu\u0301 kann NSI\u0300 so reisa seg aftur, eftir at hava tapt 2 dystir a\u0301 ra\u00f0 i\u0301 Gundadali. Ti\u0301 hevur hesin dysturin sto\u0301ran ty\u0301dning fyri felagi\u00f0 og leikarar, og vi\u00f0 einum sigri halda vit framvegis kontakt vi\u00f0 toppin i\u0301..."}, {"text_idx": "#000022", "text": "I\u0301 sendingini Hvonn Live seinasta leygarkv\u00f8ld var\u00f0 Andra\u0301s hei\u00f0ra\u00f0ur sum a\u0301rsins ma\u0301lma\u00f0ur i\u0301 f\u00f8royskum fo\u0301tbo\u0301lti 2010. Vit i\u0301 NSI\u0301 ynskja Andra\u0301si hjartaliga tillukku og fegnast um, at onnur eisini hava lagt til merkis, hvussu fra\u0301bera v\u00e6l hann hevur sta\u00f0i\u00f0 seg i\u0301 a\u0301r. Hann hevur av sonnum vunni\u00f0 okkum dystir vi\u00f0 avgerandi bjargingum, harav fleiri uppa\u0301..."}, {"text_idx": "#000028", "text": "P\u00e6tur Skipanes hevur eisini veri\u00f0 inni a\u0301 skrivstovuni, og sett undirskrift a\u0301 ny\u0301ggjan 2 a\u0301ra sa\u0301ttma\u0301la vi\u00f0 NSI\u0301. P\u00e6tur fekk veruliga kjansin i\u0301 a\u0301r, og to\u0301k hann av m\u00f8guleikanum. Vit eru fegin um at P\u00e6tur forsetur i\u0301 gulu blusuni, og ynskja honum bestu eydnu i\u0301 NSI\u0301."}]